CELEX: C2007/297/86
Language: fi
Date: 2007-12-08 00:00:00
Title: Asia T-376/07: Kanne 26.9.2007 — Saksa v. komissio

8.12.2007   
            
            
               FI
            
            
               Euroopan unionin virallinen lehti
            
            
               C 297/42
            
         Kanne 26.9.2007 — Saksa v. komissio
   (Asia T-376/07)
   (2007/C 297/86)
   Oikeudenkäyntikieli: saksa
   Asianosaiset
   
      Kantaja: Saksan liittotasavalta (asiamiehet: M. Lumma ja J. Möller)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 18.7.2007 tekemä tietojen antamista koskeva välipäätös K (2007) 3226, jonka kohteena on MX 19/2006 — tukiohjelman XS 24/2002 valvonta — yritysten perustamisen ja kasvun rahoitus (GuW) — Saksa ja MX 9/2006 — tukiohjelman XS 29/2002 valvonta — suuntaviivat Baijerin elinkeinoelämän alueellisen tukiohjelman toteuttamiseksi — Saksa, on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii, että ensimmäisen oikeusasteen tuomioistuin kumoaa komission asetuksen (EY) N:o 70/2001 (1) nojalla 18.7.2007 tekemän tietojen antamista koskevan välipäätöksen K (2007) 3226 lopullinen, joka koskee tukiohjelmia XS 24/2002 ja XS 29/2002.
   Kantaja väittää kanteensa tueksi ensinnäkin, että riidanalaisella päätöksellä rikotaan asetusta (EY) N:o 994/98 (2). Kantaja väittää tältä osin, että komission tietojensaantipyynnössä on kyse aiheettomasta jälkikäteisestä valvonnasta. Kantajan mukaan tällä valvonnalla ylitetään toimivalta, joka vastaajalle annetaan asetuksessa N:o 994/98, jonka mukaan komissiolla on oikeus pyytää lisätietoja ainoastaan, jos se epäilee ryhmäpoikkeusasetuksen asianmukaista soveltamista.
   Kantaja väittää lisäksi, että venire contra factum proprium -periaatetta on loukattu, koska useista komission asiakirjoista ilmenee, että sillä ei ole toimivaltaa toteuttaa aiheetonta jälkikäteistä valvontaa.
   
      (1)  Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12.1.2001 annettu komission asetus (EY) N:o 70/2001 (EYVL L 10, s. 33).
   
      (2)  Euroopan yhteisön perustamissopimuksen 92 ja 93 artiklan soveltamisesta tiettyihin valtion monialaisen tuen muotoihin 7.5.1998 annettu neuvoston asetus (EY) N:o 994/98 (EYVL L 142, s. 1).